इंडियन एक्सप्रेस में लिखे लेख में भारत में मैक्सिको की राजदूत मेल्बा प्रिआ ने बताया कि वह किस प्रकार इन दिनों नई दिल्ली में वैसे ही माहौल से गुजर रहीं हैं जिसका सामना उन्होंने वह साल 1990 और उसके आसपास अपने शहर मैक्सिको सिटी में किया था. मेल्बा प्रिआ ने बताया कि कैसे दुनिया के सबसे प्रदूषित शहर ने अपने को उस संकट से उबारा था. मेल्बा ने अपने लेख में लिखा है कि मैक्सिको की राजधानी मैक्सिको सिटी एक घाटी में स्थित है, जो जहरीली हवा से बचने के लिए कठिन बना देती है. 1990 के दशक के शुरुआती दिनों में मैक्सिको सिटी के निवासियों को पहली बार प्रदूषण के कारण होने वाली तबाही की सीमा के बारे में पता चला था. तभी से ही स्थानीय सरकार ने प्रदूषण से लड़ने के लिए युद्धस्तर पर कई तरह के अनिवार्य किए उपाय हैं.